На основу члана 187. Пословника Народне скупштине Републике Српске (''Службени гласник Републике Српске'' бр:31/11) Одбор за безбједност Народне скупштине Републике Српске на својој 20. сједници одржаној 18. јануара 2016. године, а након разматрања Извјештаја Министарства унутрашњих послова Републике Српске о хапшењу и истрази против припадника специјалне јединице полиције МУП РС у вези са оружаном пљачком која се догодила 22. септермбра 2015. године на ауто-путу Бањалука-Градишка усвојио је

**З А К Љ У Ч К Е**

1. Одбор за безбједност Народне скупштине Републике Српске прихвата усмени Извјештај Министарства унурашњих послова Републике Српске о хапшењу и истрази против припадника специјалне јединице полиције Министарства унутрашњих послова Републике Српске у вези са оружаном пљачком која се догодила 22.09.2015. године на ауто-путу Бања Лука – Градишка, који је поднио министар унутрашњих послова Драган Лукач.
2. Одбор за безбједност Народне скупштине Републике Српске најоштрије осуђује акт оружане пљачке извршене од стране појединаца који су припадници Министарства унутрашњих послова Републике Српске.
3. Одбор за безбједност Народне скупштине Републике Српске подржава рад институција Републике Српске, а посебно Министарства унутрашњих послова Републике Српске због чињенице да су спремни на безусловну борбу против криминала и корупције без обзира о којим починиоцима се ради.
4. Одбор за безбједност Народне скупштине Републике Српске сматра да је Министарство унутрашњих послова Републике Српске овим чином показало да жели да се и у властитим редовима обрачуна са свима који су спремни да крше Закон, у чему им дајемо пуну подршку.
5. Одбор за безбједност Народне скупштине Републике Српске сматра да је г. Михајилица као предсједник Одбора за безбједност прије својих јавних иступа требао сазвати сједницу Одбора, те је на тај начин иступањем у јавности нанио штету угледу Одбора за безбједност и институција Републике Српске. С обзиром на функцију коју обавља, требао је у јавности дати пуну подршку Министарству унутрашњих послова Републике Српске што није урадио због својих личних политикантских ставова.
6. Одбор за безбједност Народне скупштине Републике Српске, у складу са претходно наведеним као и досадашњим проблемима у раду Одбора, тражи од Народне скупштине Републике Српске да г. Михајилицу смијени са мјеста предсједника Одбора за безбједност, и на то мјесто предложи компетентну особу, у складу са Пословником Народне скупштине Републике Српске.

Број:02/4.01-8-011-58/16 **ЗАМЈЕНИК**

Датум:18.1.2016. године **ПРЕДСЈЕДНИКА ОДБОРА**

***Зоран Аџић,с.р.***